Na podlagi 58. člena Zakona o javnih uslužbencih (Uradni list RS, št. [56/2002](https://www.iusinfo.si/zakonodaja/rs-56-2759-2002), [110/2002](https://www.iusinfo.si/zakonodaja/rs-110-5389-2002) - ZDT-B, [2/2004](https://www.iusinfo.si/zakonodaja/rs-2-70-2004) - ZDSS-1, [23/2005](https://www.iusinfo.si/zakonodaja/rs-23-770-2005), [62/2005](https://www.iusinfo.si/zakonodaja/rs-62-2777-2005) - odl. US, [75/2005](https://www.iusinfo.si/zakonodaja/rs-75-3364-2005) - odl. US, [113/2005](https://www.iusinfo.si/zakonodaja/rs-113-5004-2005), [21/2006](https://www.iusinfo.si/zakonodaja/rs-21-830-2006) - odl. US, [23/2006](https://www.iusinfo.si/zakonodaja/rs-23-913-2006) - skl. US, [62/2006](https://www.iusinfo.si/zakonodaja/rs-62-2635-2006) - skl. US, [68/2006](https://www.iusinfo.si/zakonodaja/rs-68-2952-2006) - ZSPJS-F, [131/2006](https://www.iusinfo.si/zakonodaja/rs-131-5492-2006) - odl. US, [11/2007](https://www.iusinfo.si/zakonodaja/rs-11-506-2007) - skl. US, [33/2007](https://www.iusinfo.si/zakonodaja/rs-33-1764-2007), [69/2008](https://www.iusinfo.si/zakonodaja/rs-69-3014-2008) - ZTFI-A, [69/2008](https://www.iusinfo.si/zakonodaja/rs-69-3015-2008) - ZZavar-E, [65/2008](https://www.iusinfo.si/zakonodaja/rs-65-2817-2008), [40/2012](https://www.iusinfo.si/zakonodaja/rs-40-1700-2012) - ZUJF, [49/2020](https://www.iusinfo.si/zakonodaja/rs-49-766-2020) - ZIUZEOP, [61/2020](https://www.iusinfo.si/zakonodaja/rs-61-901-2020) - ZIUZEOP-A, [152/2020](https://www.iusinfo.si/zakonodaja/rs-152-2610-2020) - ZZUOOP, [158/2020](https://www.iusinfo.si/zakonodaja/rs-158-2765-2020) - ZIntPK-C, [175/2020](https://www.iusinfo.si/zakonodaja/rs-175-3096-2020) - ZIUOPDVE, [203/2020](https://www.iusinfo.si/zakonodaja/rs-203-3772-2020) - ZIUPOPDVE, [195/2020](https://www.iusinfo.si/zakonodaja/rs-195-3544-2020), [28/2021](https://www.iusinfo.si/zakonodaja/rs-28-554-2021) - skl. US, [202/2021](https://www.iusinfo.si/zakonodaja/rs-202-4069-2021) - odl. US, [206/2021](https://www.iusinfo.si/zakonodaja/rs-206-4283-2021) - ZDUPŠOP, [3/2022](https://www.iusinfo.si/zakonodaja/rs-3-14-2022) - ZDeb, [141/2022](https://www.iusinfo.si/zakonodaja/rs-141-3468-2022) - ZIKS-1H, [18/2023](https://www.iusinfo.si/zakonodaja/rs-18-348-2023) - ZDU-1O) Upravna enota Slovenj Gradec, Meškova ulica 21, Slovenj Gradec, objavlja javni natečaj za zasedbo prostega uradniškega delovnega mesta:

REFERENT (šifra DM 69) v Oddelku za upravne notranje zadeve in promet Upravne enote Slovenj Gradec, nedoločen čas

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj srednja strokovna oziroma srednja splošna izobrazba,
* najmanj 1 leto delovnih izkušenj,
* opravljen strokovni izpit iz upravnega postopka,
* opravljeno usposabljanje za imenovanje v naziv,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovno področje:

* vodenje enostavnih upravnih postopkov na prvi stopnji
* vodenje matičnih knjig, vodenje evidenc ter izdajanje potrdil iz uradnih evidenc
* opravljanje drugih enako ali manj zahtevnih nalog iz pristojnosti UE

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidat obvezno usposabljanje za imenovanje v naziv, skladno s prvim odstavkom 89. člena Zakona o javnih uslužbencih, opraviti najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo, ali ima opravljen strokovni izpit iz upravnega postopka prve stopnje. V nasprotnem primeru bo moral izbrani kandidat strokovni izpit iz splošnega upravnega postopka prve stopnje, skladno z 31. členom Zakona o splošnem upravnem postopku, opraviti najkasneje v treh mesecih od sklenitve delovnega razmerja.

Prijava mora vsebovati:

* 1. izjavo kandidata o izpolnjevanju pogoja zahtevane izobrazbe, iz katere mora biti razvidna raven ter leto in ustanova, na kateri je bila izobrazba pridobljena,
	2. izjavo kandidata o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja (oziroma število ur študentskega dela, če gre za študentsko delo) pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje izobrazbe, ki je bila zahtevana za to delovno mesto,
	3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,

- zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

* 1. izjavo, da za namen tega postopka dovoljuje Upravni enoti Slovenj Gradec pridobitev podatkov iz 3. točke iz uradnih evidenc,
	2. izjavo kandidata, da je seznanjen in dovoljuje, da bo Upravna enota Slovenj Gradec podatke, ki jih je kandidat navedel v prijavi za prosto delovno mesto, obdelovala za namen izvedbe javne objave.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Izbrani kandidat bo delo na delovnem mestu referent opravljal v nazivu referent III (izhodiščni plačni razred: 23 oziroma 1.090,65 evra bruto), z možnostjo napredovanja v naziv referent II in referent I. Izbrani kandidat bo sklenil pogodbo o zaposlitvi za nedoločen čas s polnim delovnim časom. Izbrani kandidat bo delo opravljal v prostorih Upravne enote Slovenj Gradec, na naslovu Meškova ulica 21, Slovenj Gradec, v Oddelku za upravne notranje zadeve in promet.

V izbirni postopek se, v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list Republike Slovenije, številka 139/06 in 104/10), ne bodo uvrstili kandidati, ki ne izpolnjujejo natečajnih pogojev.

Kandidat **vloži prijavo v pisni obliki** [**na priloženem obrazcu**](http://www.mju.gov.si/fileadmin/mju.gov.si/pageuploads/mju_dokumenti/DOK/32-JN_obrazec.doc) **– Vloga za zaposlitev**, ki jo pošlje v zaprti ovojnici z označbo: "Za javni natečaj za prosto uradniško delovno mesto referent v Oddelku za upravne notranje zadeve in promet, številka 110-6/2023« na naslov: Upravna enota Slovenj Gradec, Meškova ulica 21, 2380 Slovenj Gradec, in sicer v roku osem (8) dni po objavi na osrednjem spletnem mestu državne uprave, portalu GOV.si. Za pisno obliko prijave se šteje tudi elektronska oblika, poslana na elektronski naslov: **ue.slgradec@gov.si**, pri čemer veljavnost prijave ni pogojena z elektronskim podpisom. Zadnji dan za prijavo je **22. 11. 2023.**

Obvestilo o končanem izbirnem postopku bo objavljeno na osrednjem spletnem mestu državne uprave www.gov.si. Kandidati bodo o izbiri pisno obveščeni najkasneje v roku 15 dni po izbiri. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Informacije o izvedbi javnega natečaja lahko dobite pri Romani Petronijevič, telefonska številka 02 88 50 566.

Opomba:

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.